1998-2003 թթ. հանրապետությունում կիրարկման մեջ դրվեց ԼՂՀ քաղաքացիական օրենսգիրքը, ընդունվեցին ԼՂՀ հողային օրենսգիրքը, գույքի նկատմամբ իրավունքների գրանցման, քաղաքաշինության մասին, գույքահարկի մասին օրենքները և այլ օրենքներ ու դրանց հիման վրա ընդունված մի շարք նորմատիվ բնույթի փաստաթղթեր, որոնցով կարգավորվեցին ու սահմանվեցին սեփականության և այլ գույքային իրավունքները, սեփականության ձեռք բերման և դադարման հիմքերը, տրվեց անշարժ գույքի միավորի, հողամասի սահմանումները, հողամասի նկատմամբ սեփականության և այլ գույքային իրավունքների առանձնահատկությունները, տարանջատվեցին և հստակեցվեցին հողի կառավարման խնդիրները, համայնքների և պետական մարմինների, պետության և մասնավորի իրավասությունները, քաղաքաշինական գործունեություն ծավալելու ընթացակարգերը, իրավունքների գրանցման ժամկետները, ներկայացվող փաստաթղթերի ցանկը, վճարները, որը համարյա ամբողջությամբ կանոնակարգեց սեփականատիրոջ կողմից անշարժ գույքի կառավարումը, գույքի արժեվորումը, փաստաթղթավորումը, գույքի նկատմամբ սեփականատիրոջ կողմից իր հայեցողությամբ տնօրինումը, տիրապետումը և օգտագործումը: